|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt Pravilnika o prestanku važenja**  **Pravilnika o načinu provođenja postupaka jednostavne nabave** | |
| **KOPRIVNIČKO-KRIŽEVAČKA ŽUPANIJA** | |
| **Početak savjetovanja**  **8. listopada 2020.** | **Završetak savjetovanja**  **6. studenoga 2020.** |

RAZLOG DONOŠENJA

|  |
| --- |
| Jedinice lokalne i područne (regionalne) samouprave su kao javni naručitelji bile obvezne donijeti opći akt s kojim se utvrđuju pravila, uvjeti i postupci jednostavne nabave, uzimajući u obzir načela javne nabave te mogućnost primjene elektroničkih sredstava komunikacije, sukladno članku 15. stavku 2. Zakona o javnoj nabavi („Narodne novine“, broj 120/16.).  Kako je člankom 15. stavkom 3. Zakona o javnoj nabavi bilo propisano da je naručitelj ranije navedeni opći akt i sve njegove kasnije promjene obvezan objaviti na internetskim stranicama, a ne u službenom listu jedinice lokalne i područne (regionalne) samouprave, nastala je dvojba oko toga treba li taj opći akt donijeti izvršno ili predstavničko tijelo jedinice.  Ministarstvo uprave je izdalo mišljenje, KLASA: 023-01/17-01/81, URBROJ: 515-02-02-01/1-17-2 od 28. veljače 2017. godine, prema kojem opći akt iz članka 15. stavka 2. Zakona o javnoj nabavi donosi predstavničko tijelo jedinice lokalne i područne (regionalne) samouprave.  Na temelju prethodno navedenog mišljenja Ministarstva uprave, Županijska skupština Koprivničko-križevačke županije je na 2. sjednici održanoj 13. srpnja 2017. godine donijela Pravilnik o načinu provođenja postupaka jednostavne nabave, a koji je objavljen u „Službenom glasniku Koprivničko-križevačke županije“ broj 10/17.  Nakon što je Županijska skupština Koprivničko-križevačke županije donijela Pravilnik o načinu provođenja postupaka jednostavne nabave („Službeni glasnik Koprivničko-križevačke županije“, broj 10/17.), Koprivničko-križevačka županija je 16. kolovoza 2017. godine zaprimila uputu Ministarstva uprave, KLASA: 023-01/17-01/81, URBROJ: 515-02-02-01/1-17-5 od 8. kolovoza 2017. godine u kojem je navedeno da je usuglašeni stav tog Ministarstva i Ministarstva gospodarstva, poduzetništva i obrta (koje je nadležno za javnu nabavu) kako opći akt iz članka 15. stavka 2. Zakona o javnoj nabavi, može donijeti izvršno tijelo jedinice lokalne ili područne (regionalne) samouprave (općinski načelnik, gradonačelnik i župan) jer je riječ o internom općem aktu s kojim se utvrđuju pravila, uvjeti i postupak jednostavne nabave, odnosno da je riječ o aktu postupovne prirode s kojim se ne uređuju pitanja materijalno-pravne naravi već formalno-pravna pitanja koja su od značaja isključivo za jedinicu lokalne i područne (regionalne) samouprave u provedbi jednostavne nabave, a što znači da on nema djelovanje *erga omnes* (latinski: prema svima).  Zbog promjena podzakonskih propisa, kao i razvoja tehnologije, jačanja transparentnosti i povećanja složenosti postupaka u sustavu javne nabave, a time i jednostavne nabave, nastala je potreba za brzim i relativno učestalim izmjenama Pravilnika o načinu provođenja postupaka jednostavne nabave („Službeni glasnik Koprivničko-križevačke županije“, broj 10/17.), a kako bi se postupci jednostavne nabave koje provodi Koprivničko-križevačka županija prilagodili dinamici promjena u tom pravnom području.  Kako zbog procedure donošenja općih akata Županijske skupština Koprivničko-križevačke županije i njenog otežanog rada uslijed epidemije bolesti COVID-19, ne bi došlo do zastoja u postupcima jednostavne nabave, od kojih ovisi tekuće poslovanje Koprivničko-križevačke županije i gospodarenje imovinom u njenom vlasništvu (npr. nabava uredskog materijala, računalne opreme, servisnih radova nužnih za održavanje poslovnih prostora itd.), stoga se predlaže da se ukine Pravilnik o načinu provođenja postupaka jednostavne nabave („Službeni glasnik Koprivničko-križevačke županije“, broj 10/17.) i da ubuduće u cilju operativnosti, djelotvornosti i učinkovitosti postupaka jednostavne nabave župan Koprivničko-križevačke županije donosi interni opći akt iz članka 15. stavka 2. Zakona o javnoj nabavi, a sukladno uputi Ministarstva uprave, KLASA: 023-01/17-01/81, URBROJ: 515-02-02-01/1-17-5 od 8. kolovoza 2017. godine .  Sukladno ranije navedenom izrađen je ovaj prijedlog Pravilnika o prestanku važenja Pravilnika o načinu provođenja postupaka jednostavne nabave, s kojim je predviđeno da on stupa na snagu 31. prosinca 2020. godine i da će se postupci jednostavne nabave započeti prije njegovog stupanja na snagu dovršiti po odredbama Pravilnika o načinu provođenja postupaka jednostavne nabave („Službeni glasnik Koprivničko-križevačke županije“, broj 10/17.), ako on nije u suprotnosti sa zakonom i podzakonskim propisima s kojim se uređuje javna nabava.  Pravni osnov za donošenje Pravilnika o prestanku važenja Pravilnika o načinu provođenja postupaka jednostavne nabave se nalazi u članku 35. Zakona o lokalnoj i područnoj (regionalnoj) samoupravi („Narodne novine“, broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285).- pročišćeni tekst, 123/17. i 98/19.) i članku 37. Statuta Koprivničko-križevačke županije („Službeni glasnik Koprivničko-križevačke županije“, broj 7/13., 14/13., 9/15., 11/15. - pročišćeni tekst, 2/18., 3/18. – pročišćeni tekst i 4/20.), u kojima je navedeno ovlaštenje Županijske skupština Koprivničko-križevačke županije za donošenje akata, kao i u članku 15. stavcima 2. i 3. Zakona o javnoj nabavi („Narodne novine“, broj 120/16.), prema kojima je za donošenje internog općeg akta o jednostavnoj nabavi ovlašten župan Koprivničko-križevačke županije, a ne Županijska skupština Koprivničko-križevačke županije. |

Pozivamo predstavnike javnosti da najkasnije do 6. studenoga 2020. godine dostave svoje komentare na NacrtPravilnika o prestanku važenja Pravilnika o načinu provođenja postupaka jednostavne nabave putem OBRASCA za savjetovanja na e-mail: [helena.matica@kckzz.hr](mailto:helena.matica@kckzz.hr)

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Pravilnika o prestanku važenja Pravilnika o načinu provođenja postupaka jednostavne nabave.

KLASA: 011-04/20-01/11

URBROJ: 2137/1-02/03-20-1

Koprivnica, 7. listopada 2020.